turjo4nis/wikipedia-bn-dump-20250701 huggingface dataset:
মার্কো ভেররাত্তি

মার্কো ভেররাত্তি (, ; জন্ম: ৫ নভেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০০–০১ মৌসুমে, ইতালীয় ফুটবল ক্লাব মানোপ্পেল্লোর যুব পর্যায়ের হয়ে খেলার মাধ্যমে ভেররাত্তি ফুটবল জগতে প্রবেশ করেছেন এবং পরবর্তীকালে মানোপ্পেল্লো আরাবোনা এবং পেস্কারার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব পেস্কারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পেস্কারার হয়ে তিনি ৭৪ ম্যাচে ২টি গোল করেছেন। ২০১২–১৩ মৌসুমে, তিনি প্রায় ১২ মিলিয়ন ইউরোর বিনিময়ে পেস্কারা হতে ফরাসি ক্লাব পারি সাঁ-জেরমাঁয় যোগদান করেছেন।

২০১০ সালে, ভেররাত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

ব্যক্তিগতভাবে, ভেররাত্তি বেশ কিছু পুরস্কার জয়লাভ করেছেন, যার মধ্যে ২০১২ সালে ব্রাভো পুরস্কার এবং ২০১৫ সালে পাল্লোনে আজ্জুররো পুরস্কার জয় অন্যতম। দলগতভাবে, ভেররাত্তি এপর্যন্ত ২৮টি শিরোপা জয়লাভ করেছেন, যার মধ্যে ১টি পেস্কারার হয়ে এবং ২৭টি পারি সাঁ-জেরমাঁর হয়ে জয়লাভ করেছেন।

প্রারম্ভিক জীবন
মার্কো ভেররাত্তি ১৯৯২ সালের ৫ই নভেম্বর তারিখে ইতালির পেস্কারায় জন্মগ্রহণ করেছেন এবং লাকুইলায় তার শৈশব অতিবাহিত করেছেন। শৈশবে তিনি ইয়ুভেন্তুসের ভক্ত ছিলেন এবং ইয়ুভেন্তুসের ইতালীয় আন্তর্জাতিক আক্রমণভাগের খেলোয়াড় আলেসসান্দ্রো দেল পিয়েরোকে নিজের আদর্শ মানতেন। ভেররাত্তির প্রতিভা অল্প বয়সেই পরিলক্ষিত হয়েছিল এবং তাকে আতালান্তা এবং ইন্টার মিলানের যুব একাডেমিতে যোগদানের প্রস্তাব দেওয়া হয়েছিল, কিন্তু তিনি তার স্থানীয় ক্লাব ৫,০০০ ইউরোর বিনিময়ে পেস্কারায় যোগদান করেছিলেন। এসি মিলানের বিরুদ্ধে পেস্কারা অনূর্ধ্ব-১৬ দলের হয়ে চিত্তাকর্ষক খেলা প্রদর্শনের পর লোম্বার্দির ক্লাবটি ভেররাত্তিকে স্বাক্ষর করার জন্য ৩,০০,০০০ ইউরোর প্রস্তাব দিয়েছিল, কিন্তু তিনি পেস্কারায় থাকারই সিদ্ধান্ত নিয়েছিলেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ

 
 
 
 
 
 
 
 
 

১৯৯২-এ জন্ম
জীবিত ব্যক্তি
ইতালীয় ফুটবলার
ইতালির আন্তর্জাতিক ফুটবলার
ফ্রান্সে প্রবাসী ফুটবলার
লিগ ১-এর খেলোয়াড়
পারি সাঁ-জেরমাঁর ফুটবলার
ফুটবল মধ্যমাঠের খেলোয়াড়
সেরিয়ে বি-এর খেলোয়াড়
২০১৪ ফিফা বিশ্বকাপের খেলোয়াড়
দেলফিনো পেস্কারা ১৯৩৬-এর খেলোয়াড়
উয়েফা ইউরো ২০২০-এর খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ইতালির আন্তর্জাতিক যুব ফুটবলার
পুরুষ ফুটবল মধ্যমাঠের খেলোয়াড়
কাতার স্টার্স লিগের খেলোয়াড়
ইতালির অনূর্ধ্ব-২১ আন্তর্জাতিক ফুটবলার
এলিনর পার্কার

এলিনর জিন পার্কার (; ২৬ জুন ১৯২২ - ৯ ডিসেম্বর ২০১৩) ছিলেন একজন মার্কিন অভিনেত্রী। তিনি আশির অধিক চলচ্চিত্র ও টেলিভিশন ধারাবাহিকে অভিনয় করেছেন। তার অভিনয়ের বৈচিত্রতার জন্য তার জীবনীকার ডগ ম্যাক্লেল্যান্ড তার জীবনী বইতে তাকে সহস্র মুখোশধারী নারী বলে অভিহিত করেন।

১৯৪১ সালে ১৮ বছর বয়সে পার্কার ওয়ার্নার ব্রাদার্সের সাথে চুক্তিবদ্ধ হন। তিনি কেজড (১৯৫০), ডিটেকটিভ স্টোরি (১৯৫১) ও ইন্টারাপ্টেড মেলডি (১৯৫৫) চলচ্চিত্রে অভিনয় করে তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। কেজড চলচ্চিত্রে তার কাজের জন্য তিনি ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তার অভিনীত অপর একটি উল্লেখযোগ্য কাজ হল দ্য সাউন্ড অব মিউজিক (১৯৬৫)।

তথ্যসূত্র

বহিঃসংযোগ 

 
 
 

১৯২২-এ জন্ম
২০১৩-এ মৃত্যু
২০শ শতাব্দীর মার্কিন অভিনেত্রী
ওহাইওর অভিনেত্রী
মার্কিন ইহুদি অভিনেত্রী
মার্কিন চলচ্চিত্র অভিনেত্রী
শ্রেষ্ঠ অভিনেত্রী বিভাগে ভোল্পি কাপ বিজয়ী
মার্কিন মঞ্চ অভিনেত্রী
মার্কিন টেলিভিশন অভিনেত্রী
ক্যালিফোর্নিয়ার ডেমোক্র্যাট
মেট্রো-গোল্ডউইন-মেয়ারের চুক্তিবদ্ধ শিল্পী
২১শ শতাব্দীর মার্কিন ইহুদি
২১শ শতাব্দীর মার্কিন নারী
হলিউড হিলসের ফরেস্ট লন মেমোরিয়াল পার্কে সমাহিত
বন্দুকভাঙ্গা ইউনিয়ন

বন্দুকভাঙ্গা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
বন্দুকভাঙ্গা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৭,১৬০জন। এর মধ্যে ৭,১১৮জন বৌদ্ধ, ৩১জন মুসলিম, ১০জন হিন্দু, ১জন খ্রিস্টান ।

অবস্থান ও সীমানা 
রাঙ্গামাটি সদর উপজেলার সর্ব-উত্তরে বন্দুকভাঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে কাপ্তাই হ্রদ, কুতুকছড়ি ইউনিয়ন ও সাপছড়ি ইউনিয়ন; দক্ষিণে বালুখালী ইউনিয়ন; পূর্বে বরকল উপজেলার সুবলং ইউনিয়ন ও লংগদু উপজেলার লংগদু ইউনিয়ন এবং উত্তরে নানিয়ারচর উপজেলার বুড়িঘাট ইউনিয়ন অবস্থিত।

প্রশাসনিক কাঠামো 
বন্দুকভাঙ্গা ইউনিয়ন রাঙ্গামাটি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫৯নং বন্দুকভাঙ্গা মৌজা নিয়েই গঠিত। এ ইউনিয়নের গ্রামগুলো হল:
 কাগত্য
 কুকি উদন্যা
 বড়দোনা
 ঢেবাছড়া
 মুবাছড়ি
 ভুর বান্যা
 উলুছড়ি
 বাকছড়ি
 চোংড়াছড়ি
 মহিষ ভাঙ্গা
 সাক্রাছড়ি
 মাচ্চ্যাপাড়া
 চারিক্ষ্যং মুখ
 ক্যাংড়াছড়া
 বোয়ালছড়ি
 খারিক্ষ্যং
 কিচিং আদাম
 তিনগচা পাড়া
 করাল্যমুড়া
 ধামাইছড়া
 দুরখেইয়া
 বাঘমারা কিচিং
 সাহস বান্দা
 মাছ ভারালা ছড়া
 পলাদ আদাম
 শৈলেশ্বরী মুখ
 মনোআদাম
 কুড়ামারা
 কুকি পাড়া
 তংতুল্যা
 মগ পাড়া
 যমচুগ বিহার এলাকা
 সাগু পাড়া
 উত্তর কিচিং আদাম
 কুমড়াপাড়া
 ত্রিপুরাছড়া
 চেয়ারম্যান পাড়া
 বামে ত্রিপুরাছড়া
 তংমুড়া
 দ্বিমুখীছড়া
 নোয়াদম
 তিলক্যাছড়া
 ভারবুয়াচাপ
 লেক্ষ্যংছড়া

শিক্ষা ব্যবস্থা 
বন্দুকভাঙ্গা ইউনিয়নের সাক্ষরতার হার ৪২.৯৬%। এ ইউনিয়নে ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 খারিক্ষ্যং উচ্চ বিদ্যালয়
 বন্দুকভাঙ্গা উচ্চ বিদ্যালয়
 মাচ্চ্যাপাড়া উচ্চ বিদ্যালয়

নিম্ন মাধ্যমিক বিদ্যালয়
 চোংড়াছড়ি নিম্ন মাধ্যমিক বিদ্যালয়
 ত্রিপুরাছড়া নিম্ন মাধ্যমিক বিদ্যালয়

প্রাথমিক বিদ্যালয়
 করল্যাছড়ি সরকারি প্রাথমিক বিদ্যালয়
 কিচিং আদাম সরকারি প্রাথমিক বিদ্যালয়
 কুড়ামারা সরকারি প্রাথমিক বিদ্যালয়
 খারিক্ষ্যং সরকারি প্রাথমিক বিদ্যালয়
 চন্দ্র হরি সরকারি প্রাথমিক বিদ্যালয়
 চোংড়াছড়ি সরকারি প্রাথমিক বিদ্যালয়
 ত্রিপুরাছড়া সরকারি প্রাথমিক বিদ্যালয়
 দ্বিমুখ্যাছড়া রেজিস্টার্ড বেসরকারি প্রাথমিক বিদ্যালয়
 ধামাইছড়া বেসরকারি প্রাথমিক বিদ্যালয়
 নোয়াদম সরকারি প্রাথমিক বিদ্যালয়
 পলাদ আদাম সরকারি প্রাথমিক বিদ্যালয়
 মহিষভাঙ্গা সরকারি প্রাথমিক বিদ্যালয়
 মাচ্চ্যাপাড়া সরকারি প্রাথমিক বিদ্যালয়
 মুবাছড়ি সরকারি প্রাথমিক বিদ্যালয়
 সারাধন ঢেবাছড়া বেসরকারি প্রাথমিক বিদ্যালয়

যোগাযোগ ব্যবস্থা 
বন্দুকভাঙ্গা ইউনিয়নে যোগাযোগের প্রধান মাধ্যম নৌপথ। রাঙ্গামাটি বনরূপা সমতা ঘাট থেকে ইঞ্জিনবোটে এ ইউনিয়নে যাওয়া যায়।

খাল ও নদী 
বন্দুকভাঙ্গা ইউনিয়নের পশ্চিম দিকে রয়েছে কাপ্তাই হ্রদ।

হাট-বাজার 
বন্দুকভাঙ্গা ইউনিয়নের প্রধান হাট-বাজার হল বন্দুকভাঙ্গা বাজার।

দর্শনীয় স্থান 
 যমচুগ
 সাহসবান্দা ঝর্ণা

উল্লেখযোগ্য ব্যক্তিত্ব 
 অশ্বিনী কুমার চাকমা

জনপ্রতিনিধি 
 বর্তমান চেয়ারম্যান: বরুণ কান্তি চাকমা

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
জাতীয় সংসদের চীফ হুইপ

চীফ হুইপ হলেন বাংলাদেশের জাতীয় সংসদের একজন সদস্য, যিনি সাধারণত ক্ষমতাসীন বা শাসক দলের হয়ে থাকেন। চীফ হুইপের দায়িত্ব হলো সংসদে দলীয় শৃঙ্খলা রক্ষা করা।

আর হুইপের কাজ হলো সংসদের কর্মকাণ্ডে, ভোটাভুটিতে দলীয় সংসদ সদস্যদের যথাযথ (দল যেভাবে চায়​) অংশগ্রহণ নিশ্চিত করা। সংসদ নেতা ও উপনেতা অনুপস্থিত থাকলে, তাদের পক্ষে কথা বলতে পারেন হুইপ।

হুইপদের তালিকা

তথ্যসূত্র 

জাতীয় সংসদ
জাতীয় সংসদের চীফ হুইপ
বাংলাদেশের রাজনৈতিক পদাধিকারী
বাংলাদেশের রাজনৈতিক পদাধিকারীদের তালিকা
রক্তবেগুনী

রক্তবেগুনী  নীল ও লাল রঙের মধ্যবর্তী একটি রঙ।  বেগুনী রঙের সাথে মিল থাকলেও এটি বেগুনী থেকে আলাদা। বেগুনীর দৃশ্যমান আলোক বর্ণালীতে নিজস্ব তরঙ্গদৈর্ঘ্য আছে। অন্যদিকে রক্তবেগুনী একটি যৌগিক রঙ যা লাল ও নীল রঙের মিশ্রণে গঠিত হয়।  ইউরোপ ও উত্তর আমেরিকাতে রক্তবেগুনী রঙটিকে প্রায়শই রাজকীয়তা, জাদু, রহস্য বা ধর্মপ্রাণতার সাথে সম্পৃক্ত করা হয়। গোলাপী রঙের সাথে মেশালে এটিকে যৌনকামনা, নারীত্ব এবং মনোহরণের সাথে সম্পর্কিত করা হয়।

রোমান বিচারবিভাগের কর্মকর্তারা রক্তবেগুনী রঙের পোশাক পরতেন। এরপর প্রাচীন যুগে বাইজেন্টীয় সাম্রাজ্য ও মধ্যযুগে পবিত্র রোমান সাম্রাজ্যের শাসকেরা এই রঙটিকে রাজকীয় রঙ হিসেবে পরিধান করতেন। আরও পরে রোমান ক্যাথলিক বিশপেরা বা মহাধর্মযাজকেরা এই রঙটি পরতেন। জাপানেও একই ভাবে ঐতিহ্যগতভাবে রক্তবেগুনী রঙটিকে জাপানের সম্রাট ও অভিজাতদের রঙ হিসেবে গণ্য করা হয়। রক্তবেগুনীর সম্পূরক রঙটি হল হলুদ।

তথ্যসূত্র

রং (নির্দিষ্ট বর্ণ)
বেগুনির বর্ণচ্ছটা
ওয়েব রং
প্রাক-কৈশোর

প্রাক-কৈশোর বলতে মানুষের বিকাশের একটি পর্যায়কে বোঝায় যা শৈশবের শেষ পর্যায়ে এবং কৈশোরের আগে অবস্থিত। সাধারণত বয়ঃসন্ধির আবির্ভাবের মাধ্যমে এর পরিসমাপ্তি ঘটে। তবে অনেক সময় ১৩ বছর বয়সে পড়াকেও প্রাক-কৈশোরের সমাপ্তি হিসেবে গণ্য করা হয়। বিভিন্ন অভিধানে প্রাক-কৈশোরকে ১০ থেকে ১৩ বছর বয়স দিয়ে বোঝানো হয়।, তবে ৯-১৪ বছর বয়স দিয়েও এই পর্যায়টিকে বোঝানো হতে পারে। 
 
প্রাক-কৈশোর মানেই প্রাক-বয়ঃসন্ধি নয়। প্রাক-বয়ঃসন্ধি বলতে যেকোনও বয়সের ছেলে বা মেয়ে শিশুকে বোঝায়, যার এখনও গৌণ যৌন বৈশিষ্ট্যগুলি বিকাশ লাভ করেনি। অন্যদিকে কিছু মানুষের, বিশেষ করে মেয়েদের প্রাক-কৈশোরেই বয়ঃসন্ধি শুরু হয়ে যেতে পারে। গবেষণায় দেখা গেছে যে ১৯৫০-এর দশক থেকে প্রতি প্রজন্মে বয়ঃসন্ধিতে পড়ার বয়স এক বছর করে এগিয়ে আসছে।

প্রাক-কৈশোর পর্যায়ে এসে শিশুরা শৈশবের অবাস্তব কল্পনার জগত থেকে ধীরে ধীরে সরে আসে ও বাস্তবমুখী হয়ে ওঠে। তাদের চিন্তাদ্গারায় আবেগের তুলনায় যুক্তি প্রাধান্য পেতে শুরু করে। অনেক সময় তারা ছোট ভাই বা বোনের ব্যাপারে দায়িত্বশীল হয়ে ওঠে। তারা পরিবারের গণ্ডীর বাইরে এসে স্বাধীনচেতা হতে শুরু করে। কখনও কখনও বিপরীত লিঙ্গের প্রতি প্লেটোনিক অর্থাৎ অযৌন প্রেমও অনুভব করতে পারে।

তথ্যসূত্র

শৈশব
যৌবন
বয়ঃসন্ধি
মানব বিকাশ
সাপছড়ি ইউনিয়ন

সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৮১২জন। এর মধ্যে ৫,০৯০জন বৌদ্ধ, ১,৬০৮জন মুসলিম, ৭৩জন হিন্দু,  ৪১জন খ্রিস্টান।

অবস্থান ও সীমানা 
রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।

প্রশাসনিক কাঠামো 
সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৩নং বাকছড়ি, ১০৯নং সাপছড়ি এবং ১১০নং শুকরছড়ি এ ৩টি মৌজা নিয়ে গঠিত।

শিক্ষা ব্যবস্থা 
সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 সাপছড়ি উচ্চ বিদ্যালয়

প্রাথমিক বিদ্যালয়
 গুইছড়ি সরকারি প্রাথমিক বিদ্যালয়
 দিগলীবাগ সরকারি প্রাথমিক বিদ্যালয়
 দেপ্পোয়াছড়ি সরকারি প্রাথমিক বিদ্যালয়
 নাড়াইছড়ি সরকারি প্রাথমিক বিদ্যালয়
 বামের তৈমিদং সরকারি প্রাথমিক বিদ্যালয়
 মরংছড়ি বেসরকারি প্রাথমিক বিদ্যালয়
 মানিকছড়ি প্রিয় মোহন দেওয়ান পাড়া সরকারি প্রাথমিক বিদ্যালয়
 শুকরছড়ি সরকারি প্রাথমিক বিদ্যালয়
 সাপছড়ি যৌথ খামার রেজিস্টার্ড বেসরকারি প্রাথমিক বিদ্যালয়
 সাপছড়ি সরকারি প্রাথমিক বিদ্যালয়

যোগাযোগ ব্যবস্থা 
সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।

খাল ও নদী 
সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।

হাট-বাজার 
সাপছড়ি ইউনিয়নের প্রধান হাট-বাজার হল মানিকছড়ি বাজার।

দর্শনীয় স্থান 
 বীরশ্রেষ্ঠ ল্যান্স নায়েক মুন্সী আব্দুর রউফ স্মৃতি ভাস্কর্য
 ফুরোমন পাহাড়

জনপ্রতিনিধি 
 বর্তমান চেয়ারম্যান: মৃণাল কান্তি চাকমা

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
চিয়াং চিং-কুও

চিয়াং চিং-কুও (২৭ এপ্রিল ১৯১০ - ১৩ জানুয়ারি ১৯৮৮) একজন প্রভাবশালী তাইওয়ানী রাজনীতিবিদ ছিলেন। তিনি চিয়াং কাই-শেকের পুত্র এবং ১৯২৭ থেকে ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে দায়িত্ব পালন করেন। তার মেয়াদকালে, চীনের প্রজাতন্ত্রের সরকার কর্তৃত্ববাদী ছিল, কিন্তু রাজনৈতিক অসন্তোষের প্রতি তার সহনশীলতা বৃদ্ধি পায়।

চিয়াং চিং-কুও ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে ছিলেন। তার মৃত্যুর পর, তার উত্তরাধিকারী হিসেবে ল টিং-হুই ক্ষমতার দায়িত্ব গ্রহণ করেন। চিয়াং চিং-কুওের জীবনের শেষ দিকে, তিনি মিডিয়া ও বাকস্বাধীনতার উপর সরকারি নিয়ন্ত্রণে নিখুঁততা বজায় রাখেন।

জীবনী

আর্লি লাইফ

চিয়াং চিং-কুও চিয়াং কাই-শেক এবং তার প্রথম স্ত্রী মাও ফুমি, চেচিয়াং প্রদেশের ফেঙ্গুয়া শহরে জন্মগ্রহণ করেন। তার নামের "চিং" (青) মানে "লম্বা" এবং "কুও" (國) মানে "জাতি"। তার নামটি চীনা ক্লাসিক থেকে অনুপ্রাণিত, যেমন গুয়ু (九譯), যা "লম্বা" এবং "অক্ষাংশ" ব্যবহার করে একটি ব্যক্তির ক্ষমতা এবং দেশের পরিচালনার প্রতীক হিসেবে ব্যবহৃত হয়।

চিয়াং চিং-কুওর একটি গৃহীত ভাই ছিল, চিয়াং ওয়েই-কুও (蔣維國)। "ওয়েই" (維) মানে "সমান্তরাল" যা তার নামের অংশ হিসেবে প্রায়শই একটি সাংকেতিক রূপে ব্যবহৃত হয়েছে।

চিয়াং চিং-কুওর পিতার সঙ্গে সম্পর্ক কঠোর ও দুর্দান্ত ছিল। চিয়াং কাই-শেক তার পুত্রের প্রতি কঠোর মনোভাব প্রকাশ করতেন এবং তার উন্নতির জন্য প্রায়শই কঠোর আদেশ দিতেন। চিয়াং কাই-শেকের প্রত্যাশা ছিল যে চিয়াং চিং-কুও একটি কর্তৃত্ববাদী ব্যক্তিত্ব হিসেবে গড়ে উঠবে এবং ব্যক্তিগত উন্নতির দিকে মনোযোগ দেবে।

১৯১৬ থেকে ১৯১৯ সালের মধ্যে, চিয়াং চিং-কুও হিক্কুতে ওয়াশনের "গ্রামার স্কুল" তে পড়াশোনা করেন। ১৯২২ সালে, চিয়াং কাই-শেক তার পুত্রের জন্য চারটি বই শেখানোর জন্য টিউটর নিয়োগ করেন, যা চীনা সংস্কৃতির মৌলিক পাঠ্য হিসেবে বিবেচিত হত।

চিয়াং চিং-কুওর দাদী ৪ জুন, ১৯২১ সালে মারা যান। এর পর চিয়াং কাই-শেক পরিবারকে সাংহাইয়ে নিয়ে যাওয়ার সিদ্ধান্ত নেন, যা চিয়াং চিং-কুওর জন্য একটি বড় মানসিক আঘাত ছিল। চিয়াং কাই-শেকের স্ত্রী, যিনি ঐতিহাসিকভাবে "সাংহাই মাদার" নামে পরিচিত, পরিবারকে সঙ্গে নিয়ে সাংহাই চলে যান। এই সময়ে, চিয়াং কাই-শেক সিদ্ধান্ত নেন যে চিয়াং চিং-কুওকে বিশেষভাবে শিক্ষা দেওয়া হবে, যখন চিয়াং ওয়েই-কুও তখন ছোট ছিলেন।

রেফারেন্সেস

১৯১০-এ জন্ম
১৯৮৮-এ মৃত্যু
হত্যাকাণ্ডের প্রচেষ্টা থেকে বেঁচে যাওয়া ব্যক্তি
চীনা রাজনীতিবিদ
রাষ্ট্রপ্রধানের সন্তান
দ্বিতীয় বিশ্বযুদ্ধের চীনা ব্যক্তি
রাষ্ট্রপতির সন্তান
সংসদ নেতা (বাংলাদেশ)

সংসদ নেতা হলেন বাংলাদেশের জাতীয় সংসদে শাসক দলের নেতা, যিনি জাতীয় সংসদে সরকারের কার্যক্রম নির্ধারন ও পরিচালনার জন্য দায়ী থাকেন। বর্তমানে বাংলাদেশের প্রধানমন্ত্রীর কার্যালয়ে সংসদ নেতার কার্যালয় অবস্থিত। সংসদ নেতা ও সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন। বাংলাদেশের প্রথম সংসদ নেতা ছিলেন শেখ মুজিবুর রহমান।

সংসদ নেতাদের তালিকা

আরও দেখুন 

 বিরোধীদলীয় নেতা (বাংলাদেশ)

তথ্যসূত্র 

জাতীয় সংসদ
বাংলাদেশের রাজনৈতিক পদাধিকারীদের তালিকা
১৯৭৩-এ বাংলাদেশে প্রতিষ্ঠিত
চাঁচল বিধানসভা কেন্দ্র

চাঁচল (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৫ নং চাঁচল বিধানসভা কেন্দ্রটি চাঁচল-১ সমষ্টি উন্নয়ন ব্লক এবং বারুই, খুশিধা, রাশিদাবাদ এবং তুলসীহাট্টা গ্রাম পঞ্চায়েত হরিশচন্দ্রপুর-১ সমষ্টি উন্নয়ন ব্লক এর অন্তর্গত।

চাঁচল বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।

বিধানসভার বিধায়ক

পূর্ববর্তী বছরগুলিতে বিধায়কের এলাকা খার্বা (বিধানসভা কেন্দ্র) দেখুন।

নির্বাচনী ফলাফল

২০১১
২০১১ সালের নির্বাচনে, কংগ্রেসের আসিফ মেহবুব তার নিকটতম প্রতিদ্বন্দ্বী সিপিআই (এম) -এর আঞ্জুমান আরা বেগমকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
মালদহ জেলার রাজনীতি
স্টিভ রোডস

স্টিভেন জন রোডস ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি।

তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি।

ঘরোয়া ক্যারিয়ার

আন্তর্জাতিক ক্যারিয়ার 
রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে।

সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমণের বিরুদ্ধে।

১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল।  বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন।

তথ্যসূত্র

বহিঃসংযোগ 

 
 

১৯৬৪-এ জন্ম
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টেস্ট ক্রিকেটার
ইংরেজ ক্রিকেট কোচ
ইংরেজ ক্রিকেটার
ইংরেজ উইকেট-রক্ষক
জীবিত ব্যক্তি
মেরিলেবোন ক্রিকেট ক্লাবের ক্রিকেটার
ব্রাডফোর্ডের ব্যক্তি
উইজডেন বর্ষসেরা ক্রিকেটার
ওরচেস্টারশায়ার ক্রিকেট অধিনায়ক
ওরচেস্টারশায়ারের ক্রিকেটার
ইয়র্কশায়ারের ক্রিকেটার
বাংলাদেশ জাতীয় ক্রিকেট দলের কোচ
ব্রাডফোর্ড থেকে আগত ক্রিকেটার
ক্রিকেট পরিচালক
উইকেট-রক্ষক
২০শ শতাব্দীর ইংরেজ পুরুষ ক্রীড়াবিদ
মসিউর রহমান রাঙ্গা

মসিউর রহমান রাঙ্গা (জন্ম ২২ জুলাই ১৯৫৮) হলেন বাংলাদেশী একজন রাজনীতিবিদ এবং রংপুর-১ আসনের সাবেক সংসদ সদস্য। তিনি জাতীয় পার্টির মহাসচিব এবং স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসেবেও দায়িত্ব পালন করেছিলেন।

প্রারম্ভিক জীবন
মসিউর রহমান রাঙ্গা ১৯৫৮ সালের ২২ জুলাই জন্মগ্রহণ করেন। তার পিতার নাম নেছার উদ্দিন আহমেদ এবং মাতার নাম মজিয়া খাতুন। তার পিতা লালমনিরহাট জেলার হাতিবান্ধা উপজেলার ভেলাগুড়ি ইউনিয়ন পরিষদের চেয়ারম্যান ছিলেন। তার পৈতৃক বাড়ি রংপুর জেলার সদর উপজেলার দক্ষিণ গুপ্তপাড়ায়। শিক্ষাজীবনে তিনি বিকম ডিগ্রি অর্জন করেছেন। পড়ালেখা শেষ করে তিনি পরিবহন ব্যবসার সাথে যুক্ত হন। তিনি পরিবহন মালিকদের সংগঠন ‘বাংলাদেশ সড়ক পরিবহন সমিতির’ সভাপতি।

ব্যক্তিগত জীবন 
২০২২ সালে মসিউর রহমান রাঙ্গার সহধর্মিণী রাকিবা নাসরিন মৃত্যুবরণ করেন। এই দম্পতির এক ছেলে এবং এক মেয়ে রয়েছে।

রাজনৈতিক জীবন
রাঙ্গা রংপুর জেলার জাতীয় পার্টির সভাপতি হিসেবে দায়িত্ব পালন করেছেন। তিনি ২০০১ সালে জাতীয় পার্টির মনোনয়নে ইসলামী ঐক্যজোটের প্রার্থী হিসেবে তিনি রংপুর-১ আসন থেকে  সংসদ সদস্য নির্বাচিত হন। ২০১৪ সালের জাতীয় সংসদ নির্বাচনে জাতীয় পার্টির মনোনয়নে তিনি রংপুর-১ আসন থেকে সংসদ সদস্য নির্বাচিত হন এবং স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করেন। তিনি পুনরায় ২০১৮ সালে একই আসন থেকে সংসদ সদস্য নির্বাচিত হন। ২০১৯ সালে রাঙ্গা বিরোধী দলীয় চিফ হুইফ হিসেবে মনোনয়ন লাভ করেন। তিনি ২০১৮ সালের ৩ ডিসেম্বর
থেকে ২০২০ সালের ২৬ জুলাই পর্যন্ত জাতীয় পার্টির মহাসচিবের দায়িত্ব পালন করেন।

সমালোচনা 
রাঙ্গা ২০১৯ সালের ১০ নভেম্বর স্বৈরাচারবিরোধী আন্দোলনে নিহত বাংলাদেশী নূর হোসেনকে নেশাগ্রস্ত, ইয়াবা ও ফেন্সিডিলসেবী অভিহিত করে দেশব্যাপী সমালোচনার মুখে পড়েন।  ১৯৮৭ সালের ১০ নভেম্বর বুকে ও পিঠে "স্বৈরাচার নিপাত যাক, গণতন্ত্র মুক্তি পাক" শ্লোগান লিখে রাস্তায় নেমেছিলেন নূর হোসেন। মিছিলটি ঢাকার "জিরো পয়েন্ট" এলাকায় পৌঁছালে পুলিশ পুলিশের গুলিতে তিনি নিহত হন। ২০২২ সালের সেপ্টেম্বরে দলীয় শৃঙ্খলা ভঙ্গের অভিযোগে তাকে জাতীয় পার্টির সব ধরনের পদ থেকে অব্যাহতি দেয়া হয়।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৫৮-এ জন্ম
জীবিত ব্যক্তি
রংপুর জেলার রাজনীতিবিদ
জাতীয় পার্টির রাজনীতিবিদ
দশম জাতীয় সংসদ সদস্য
অষ্টম জাতীয় সংসদ সদস্য
একাদশ জাতীয় সংসদ সদস্য
স্থানীয় সরকার, পল্লী উন্নয়ন ও সমবায় মন্ত্রী
শেখ হাসিনার তৃতীয় মন্ত্রিসভার সদস্য
বাংলাদেশ আওয়ামী লীগের রাজনীতিবিদ
মেসন

কণা পদার্থবিজ্ঞানে মেসন বলতে এক ধরনের হ্যাড্রনীয় অতিপারমাণবিক কণিকাকে বোঝায় যা একটি কোয়ার্ক ও একটি প্রতি-কোয়ার্ক নিয়ে গঠিত। এগুলি মেসনের ভেতরে সবল মিথষ্ক্রিয়া দ্বারা আবদ্ধ থাকে। যেহেতু মেসন কোয়ার্ক উপকণিকাগুলি নিয়ে গঠিত, সেহেতু তাদের ভৌত আকার আছে। মোটামুটি এদের ব্যাস এক ফেমটোমিটার হয়ে থাকে, যা প্রোটন বা নিউট্রনের ১.২ গুণ বড়। কোন মেসন কণাই স্থিতিশীল নয়। সবচেয়ে দীর্ঘস্থায়ী মেসন কণিকাটি এক মাইক্রোসেকেন্ডের (১ সেকেন্ডের এক সহস্রাংস) শতভাগের কয়েক ভাগ সময় নিয়ে স্থায়ী ছিল। আধানযুক্ত মেসন কণিকাগুলি ক্ষয়প্রাপ্ত হয়ে ইলেকট্রন ও নিউট্রিনো গঠন করে।

তথ্যসূত্র

আকরগ্রন্থসমূহ

 
 
 
 
 
 
 

 
 
 
 
 
 
 
 

 
 
 
 
 
 

মেসন
হ্যাড্রন
শামীম হায়দার পাটোয়ারী

শামীম হায়দার পাটোয়ারী (জন্ম : ২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সাবেক সংসদ সদস্য। তিনি ২০১৮ সালে শূন্য আসনে উপনির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।

প্রাথমিক জীবন 
শামীম হায়দার পাটোয়ারী ২৫ সেপ্টেম্বর ১৯৮১ সালে গাইবান্ধার সুন্দরগঞ্জের বামনডাঙ্গা ইউনিয়নের মনিরাম গ্রামে জন্মগ্রহণ করেন। তার পিতা এ বি এম মফিজুল ইসলাম পাটোয়ারী ঢাকা বিশ্ববিদ্যালয়ের আইন বিভাগের অধ্যাপক ও চেয়ারম্যান ছিলেন। তার মা রোকেয়া ইসলাম, আইনজীবী ছিলেন। ৩ ভাই ও ১ বোনের মধ্যে তিনি কনিষ্ঠ।

তিনি উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাস করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর লন্ডন বিশ্ববিদ্যালয় থেকেও এলএলবি করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন। এছাড়াও ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন।

কর্মজীবন
শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত।

রাজনৈতিক জীবন 
শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। এই আসনটি আর জামায়াতে ইসলামীর ঘাঁটি হিসেবে পরিচিত থাকলেও বাংলাদেশ জামায়াতে ইসলামী বাংলাদেশ সুপ্রিম কোর্ট কর্তৃক নিবন্ধন অবৈধ এবং সংগঠনটিকে নির্বাচনে অংশগ্রহণের অযোগ্য ঘোষণা করার ফলে জামায়াত থেকে কেউ নির্বাচনে আসতে পারেনি। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি জাতীয় পার্টির লাঙ্গল প্রতীক নিয়ে নির্বাচন করেন। তখন তার প্রতিদ্বন্দ্বী হিসেবে জামায়াতের প্রার্থী অধ্যাপক মাজেদুর রহমান ছিলেন। ব্যারিস্টার শামীম হায়দার পাটোয়ারী ২০১৮ সালে পুনরায় এমপি হিসেবে নির্বাচিত হন।

তথ্যসূত্র 

জাতীয় পার্টির রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
১৯৮১-এ জন্ম
গাইবান্ধা জেলার রাজনীতিবিদ
নটর ডেম কলেজ, ঢাকার প্রাক্তন শিক্ষার্থী
ঢাকা ইন্টারন্যাশনাল ইউনিভার্সিটির প্রাক্তন শিক্ষার্থী
জীবিত ব্যক্তি
লন্ডন বিশ্ববিদ্যালয়ের প্রাক্তন শিক্ষার্থী
আয়েন উদ্দিন

মো: আয়েন উদ্দিন (জন্ম: ১০ ডিসেম্বর ১৯৭৬) বাংলাদেশের রাজশাহী জেলার রাজনীতিবিদ যিনি ৫৪, রাজশাহী-০৩ আসনের সাবেক সংসদ সদস্য।

জন্ম ও শিক্ষাজীবন 
মো: আয়েন উদ্দিন ১০ ডিসেম্বর ১৯৭৬ সালে তার পৈতৃক বাড়ি রাজশাহী জেলার মোহনপুর উপজেলার মহিষকুন্ডি গ্রামে জন্মগ্রহণ করেন। তিনি ব্যবসা প্রশাসনে স্নাতকোত্তর ডিগ্রি অর্জন করেছেন।

কর্মজীবন 
মো: আয়েন উদ্দিন ছাত্র জীবন থেকেই সক্রিয় রাজনীতির সঙ্গে যুক্ত আছেন। তিনি রাজশাহী বিশ্ববিদ্যালয় ছাত্রলীগের সাধারণ সম্পাদক ছিলেন। ৫ জানুয়ারি ২০১৪ সালের দশম জাতীয় সংসদ নির্বাচন বাংলাদেশ আওয়ামী লীগের প্রার্থী হিসেবে রাজশাহী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে রাজশাহী-৩ আসন থেকে সংসদ সদস্য নির্বাচিত হন।

বিতর্ক 
বাংলাদেশের স্বাধীনতা যুদ্ধের নেতৃত্বদান কারী দল বাংলাদেশ আওয়ামী লীগের এমপি হলেও তার পিতা হবির মণ্ডল রাজশাহী জেলার মোহনপুরের ঘাসিগ্রাম ইউনিয়নের মহিষকুণ্ডি গ্রামের শান্তি কমিটির ৩ নম্বর সদস্য ছিলেন। প্রভাষক মো. বাবলুর রহমানের লেখা 'একাত্তরের মোহনপুর' বইয়ে এই তথ্য ওঠে এসেছে। এটি নিয়ে ব্যাপক বিতর্ক রয়েছে।

একাত্তর টিভিতে "ইউপি নির্বাচনের মনোনয়ন চাওয়ায় সাম্প্রদায়িক গালি দিলেন" শিরোনামে একটি প্রতিবেদনে প্রকাশিত হয়, যা রাতারাতি ভাইরাল হয়। এতে রায়ঘাটি ইউনিয়নের মনোনয়ন চাওয়ায় হিন্দু বৌদ্ধ খ্রিষ্টান ঐক্য পরিষদের মোহনপুর উপজেলার সভাপতি সুরঞ্জিত সরকারকে তিনি বলেন, 'তোরা জাইত হিন্দু, তোরা শালা ক্রিমিনাল।' সুরঞ্জিতকে গালাগালিও করেন এমপি। 

ক্ষমতার অপব্যবহার করে ইচ্ছা মতো লাল নিশান টানিয়ে মানুষের শত শত বিঘা ফসলি জমি দখল করার অভিযোগও রয়েছে আয়েন উদ্দিনের বিরুদ্ধে।

তথ্যসূত্র 

জীবিত ব্যক্তি
১৯৭৬-এ জন্ম
রাজশাহী জেলার রাজনীতিবিদ
বাংলাদেশ আওয়ামী লীগের রাজনীতিবিদ
জাতীয় পার্টির সাবেক রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
তৃতীয় জাতীয় সংসদ সদস্য